Rojhat Bat 2016 de dima ke tepişîya 'endamîya rêxistine' ra cezaya zîndanî ya 7 serran û 6 mengan dîyaye ci. Bat ganî 26ê tebaxe de biameyêne veradayêne la hema zî tepişte yo. Bat 18ê gulana 2022yî de Zîndanê Amedî ra surgunê Zîndanê Turkogluyî yê Maraşî amebi kerdene.
Batî keyeyê xo de qisey kerd û înan rê pare kerd ke rixmo ke avûkatê ci gerre kerd hema zî o vera nêdîyayo. Batî waşt ke îdareyê zîndanî peynîya polîtîkayanê xo yê vera tepişteyan bîyaro û tepişteyê ke  înfazê înan qedîyayo wa vera bidîyê.
Rojhat Bat wexto ke Zîndanê Amedî de tepişîyayêne nîsana 2021î de sergardîyanan pê kiştişî o tehdît kerdbi.
